
Szent Euplosz vértanú emléke.
A hétfő esti alkonyati zsolozsmán
„Uram, tehozzád...” után 
6. hang
Hogy átváltoztasd könyörületesen, Krisztus, * Ádámot, az első embert, * a Szűztől második Ádámként tűntél fel. * A Tábor hegyén pedig átváltoztál, Üdvözítőm, *’ fölfedvén istenségedet.
Elámultak a kegyelem és a törvény nagyjai, * mikor látták a te színváltozásodat * a Tábor hegyén, Krisztus! * Velük mi is imádunk téged *’ az Atyával és a Szentlélekkel együtt.
Ragyogón tündöklik a teremtés * a te színváltozásodkor, Krisztus, * melyben megmutattad a Táboron * a szent apostoloknak s Mózesnek és Illésnek, * hogy te Isten vagy, *’ az égnél is kimondhatatlanul fényesebben ragyogva.
1. hang. Minta: Dicséretes vértanúk...
Minden dicséretre méltó Euplosz! * A gonosz ellenség fondorlatait * férfias bátorsággal meghiúsítottad, * őt magát kemény küzdelemben leterítetted. * Krisztusnak, a te Teremtődnek * tiszta és kedvesen fogadott áldozatként feláldoztak, * most a mindenség Uralkodójával *’ mindörökre együtt örvendezel.
Minden dicséretre méltó Euplosz! * Lelked érzékszerveit Krisztus keresztjével körülbástyáztad, * az ellenségre önkéntes elhatározással bátran rárohantál, * azt fényesen megfutamítottad. * Most a mindenség Uralkodójával *’ mindörökre együtt uralkodsz és együtt örvendezel.
Minden dicséretre méltó Euplosz! * Krisztus volt a segítőd, * s azért az anyagvilágot semmibe vetted, * testedet érette az üldözőnek megkínzásra átengedted, * a küzdelemben véred ontásáig helytálltál, ó vértanú! * Azért győzelmi koszorúval ékesített fel téged *’ az Uralkodó, Üdvözítő Úr!
Dicsőség… most és… 4. hang
A hegy, melyen lábaid állottak, Uram, * s mely azelőtt ködös és homályos volt, * most tiszteletreméltó és szent, * mert az örök és elrejtett titkot * e hegyen tette nyilvánvalóvá a te fönséges átváltozásod * Péternek, Jánosnak és Jakabnak, * kik arcod fényét és köntösöd ilyen vakító tündöklését nem viselhették el, * arccal földre borultak, * és félelemmel csodálkoztak, * látva, hogy Mózes és Illés veled beszélnek * a reád váró dolgokról, * és hallák az Atya bizonyságtételét: * Ez az én kedvelt Fiam, * kiben nekem kedvem telik, őt hallgassátok, *’ aki majd megadja a világnak a nagy irgalmat.

Előverses sztihirák 
2. hang. Minta. Efráta háza...
Át ' akarja * alakítani ’ Krisztus * az Ádámtól való természetet, * fölviszi ma a Tábor hegyére, *’ és fölfedi istenségét a beavatottak előtt.
Elővers: Tieid az egek, és tiéd a föld; a földkerekséget s ami azt betölti, te alapítottad.
Isteni ' dicsőséged * hármasnapú ’ fénye * felragyogott, Üdvözítőnk, * a Tábor-hegyen kifejezhetetlen módon, *’ s ragyogóvá tette az egész mindenséget.
Elővers: Tábor és Hermon a te nevedben örvendjenek!
Látták ' a tanítványok * ruháid ’ és egész alakod * különleges elváltozását, * ó Ige, *’ s egészen a földre borultak.
Dicsőség… most és… 4. hang
Amikor a magas hegyen átváltoztál, Üdvözítőnk, * legfőbb tanítványaid előtt * dicsőségesen fölragyogtál, * kinyilatkoztatván nekik, * hogy akik az erények magaslatára emelkednek, * azok az isteni dicsőségre is méltóvá lesznek. * A Krisztussal társalkodó Mózes és Illés pedig megmutatták, * hogy ő az élőkön és a holtakon uralkodik, * és hogy ő az az Isten, * ki hajdan a törvényben és a próféták által szólott, * az Atya szózata pedig a felhőkből * világosan tanúságot tett, mondván: * Őt hallgassátok, * ki keresztje által az alvilágot legyőzi, *’ és a halálban levőknek örök életet ajándékoz.

Tropár(ok)
7. hang
		Átváltoztál színedben a hegyen, Krisztus Istenünk, * megmutatván tanítványaidnak dicsőségedet, amennyire láthatták. * Tündököljön reánk is, bűnösökre, * a te örökkévaló világosságod * az Istenszülőnek könyörgései által. *’ Mindeneket megvilágító Urunk, dicsőség néked!
